

**H O T Ă R Â R E**

**privind desemnarea reprezentanților Consiliului Județean Cluj în consiliile de administrație ale unor spitale publice**

Consiliul Județean Cluj întrunit în ședință ordinară;

Având în vedere Proiectul de hotărâre înregistrat cu nr. 24 din 17.02.2025 privind desemnarea reprezentanților Județului Cluj în consiliile de administrație ale unor spitale publice propus de președintele Consiliului Județean Cluj, domnul Alin Tișe, care este însoțit de Referatul de aprobare cu nr. 5726/2025; Raportul de specialitate întocmit de compartimentului de resort din cadrul aparatului de specialitate al Consiliului Județean Cluj cu nr. 5729/2025 și de Avizul cu nr. 5726 din 20.02.2025 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, art. 58 alin. (1) și (3), art. 64 – 65 și ale art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 140, art. 142 – 156, art. 215 - 216 și ale art. 220 – 221 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020 (republicată 2);
* Ordinului Prefectului nr. 630/2024 privind constatarea ca legal constituit a Consiliului Județean Cluj;

În conformitate cu prevederile:

* art. 173 alin. (1) lit. d) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 187 din Legea privind reforma în domeniul sănătății nr. 95 /2006, republicată, cu modificările și completările ulterioare;
* art. 2009 - 2038 din Legea privind Codul civil nr. 287/2009, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăște:**

**Art. 1.** Se constată încetarea mandatului de membru în Consiliul de administrație al Spitalului Clinic de Pneumoftiziologie ”Leon Daniello” Cluj-Napoca al doamnei Simon-Bodea Mariana-Corina, prin renunțare la mandat cu data de 12.02.2025, conform art. 8 alin. (1) lit. a) din Contractul de mandat înregistrat cu nr. 8862/03.03.2023.

**Art. 2.** **(1)** Se constată încetarea mandatelor de membrii în Consiliul de administrație al Spitalului Clinic de Urgență pentru Copii Cluj-Napoca, prin ajungerea la termen, pentruurmătoarele persoane:

1. Stamatian Vasile-Florin - membru titular;
2. Duj Erika-Andrea – membru titular;
3. Borza-Negrea Lucreția-Ioana – membru supleant;
4. Toader Maria-Camelia – membru supleant;
5. Mocan Tatiana-Corina – membru titular;
6. Mateș Gabriel-Marcel – membru supleant.

**(2)** Se constată încetarea mandatelor de membrii în Consiliul de administrație al Spitalului Clinic de Pneumoftiziologie “Leon Daniello” Cluj-Napoca, prin ajungerea la termen, pentruurmătoarele persoane:

1. Vârva Gabriel – membru titular;
2. Domokos-Hancu Angela-Eugenia – membru titular;
3. Bratu Petruț – membru supleant;
4. Dragoșa Claudia-Ioana – membru supleant.

**(3)** Se constată încetarea mandatelor de membrii în Consiliul de administrație al Spitalului Clinic de Recuperare Cluj-Napoca, prin ajungerea la termen, pentruurmătoarele persoane:

1. Aldeș Bogdan-George - membru titular;
2. Szocs Viorica – membru titular;
3. Suciu Dina – membru supleant;
4. Boncaciu Cristina-Alexandra – membru supleant;
5. Suciu Mihaela-Rodica – membru titular;
6. Dumitrean Susana – membru supleant.

**(4)** Se constată încetarea mandatelor de membrii în Consiliul de administrație al Spitalului Clinic de Boli Infecțioase Cluj-Napoca, prin ajungerea la termen, pentruurmătoarele persoane:

1. Marian Adrian-Călin - membru titular;
2. Grigore Cornelia – membru titular;
3. Cîmpean Daniel – membru supleant;
4. Luca Martina – membru supleant;
5. Nati Ariton – membru titular;
6. Rusu Anca-Cosmina – membru supleant.

**(5)** Se constată încetarea mandatelor de membrii în Consiliul de administrație al Spitalului de Boli Psihice Cronice Borșa, prin ajungerea la termen, pentruurmătoarele persoane:

1. Tripon Roxana-Maria - membru titular;
2. Belce Ramona Cristina – membru titular;
3. Hedeș Ramona – membru supleant;
4. Dobrin Anca-Elena – membru supleant;
5. Moldovan Gabriela-Iuliana – membru titular;
6. Muntean Crina-Ioana – membru supleant.

**Art. 3.** Se revocă din calitatea de reprezentant al Consiliului Județean Cluj în Consiliul de administrație al Spitalului Clinic de Pneumoftiziologie “Leon Daniello” Cluj-Napoca a doamnei Cipcigan-Rațiu Carmen-Viorica.

**Art. 4**. **(1)** Se constată încetarea mandatelor de membrii în Consiliul de administrație al Spitalului Clinic Județean de Urgență Cluj-Napoca, prin ajungerea la termen, pentruurmătoarele persoane:

1. Ionescu Sever – membru titular;
2. Muntean Crina-Ioana – membru supleant.

**(2)** Se constată încetarea mandatului de membru în Consiliul de administrație al Institutului Inimii „Niculae Stăncioiu" Cluj-Napoca, prin ajungerea la termen, în cazul doamnei Tiurbe Anne-Marie – membru supleant.

**(3)** Se constată încetarea mandatului de membru în Consiliul de administrație al Institutului de Urologie și Transplant Renal Cluj-Napoca, prin ajungerea la termen, în cazul domnului Kerekes Sandor – membru supleant.

**(4)** Se constată încetarea mandatelor de membrii în Consiliul de administrație al Institutului Oncologic „Prof. Dr. Ion Chiricuță" Cluj-Napoca, prin ajungerea la termen, pentruurmătoarele persoane:

1. Cîineanu Alina-Ligia – membru titular;
2. Marian Adrian-Călin – membru supleant.

**(5)** Se constată încetarea mandatelor de membrii în Consiliul de administrație al Institutului Regional de Gastroenterologie-Hepatologie „Prof. Dr. Octavian Fodor" Cluj-Napoca prin ajungerea la termen, pentruurmătoarele persoane:

1. Anca Paul-Marian – membru titular;
2. Perșinaru-Pintican Ionela-Maria – membru supleant.

**Art. 5 (1)** Se revocă din calitatea de reprezentant al Consiliului Județean Cluj în Consiliul de administrație al Institutului Inimii „Niculae Stăncioiu" Cluj-Napoca a doamnei Mărincean Simona-Adriana.

**(2)** Se revocă din calitatea de reprezentant al Consiliului Județean Cluj în Consiliul de administrație al Institutului de Urologie și Transplant Renal Cluj-Napoca a doamnei Oltean Cristina.

**Art. 6. (1)** Se desemnează în calitate de reprezentanți ai Consiliului Județean Cluj în Consiliul de administrație al Spitalului Clinic de Urgență pentru Copii Cluj-Napocaurmătoarele persoane:

1. Ștefan Letiția-Maria – membru titular;
2. Poroh Delia-Maria – membru supleant;
3. Anca Paul-Marian – membru titular;
4. Boboș Roxana-Maria – membru supleant;
5. Călăcianu Radu-Călin – membru titular;
6. Bădescu Loredana – membru supleant.

**(2)** Se desemnează în calitate de reprezentanți ai Consiliului Județean Cluj în Consiliul de administrație al Spitalului Clinic de Pneumoftiziologie “Leon Daniello” Cluj-Napoca următoarele persoane:

1. Neamțu Daniela-Carmen – membru titular;
2. Vârva Gabriel – membru supleant;
3. Domokos-Hancu Angela-Eugenia – membru titular;
4. Oltean Camelia-Anca – membru supleant;
5. Câmpean Flavius-Marian – membru titular;
6. Bodi Dana – membru supleant.

**(3)** Se desemnează în calitate de reprezentanți ai Consiliului Județean Cluj în Consiliul de administrație al Spitalului Clinic de Recuperare Cluj-Napoca următoarele persoane:

1. Bălu Marius – membru titular;
2. Oltean Cristina – membru supleant;
3. Ștefan Letiția-Maria – membru titular;
4. Groza Eugenia-Raluca – membru supleant;
5. Ghiran Delia – membru titular;
6. Dersidan Cosmin-Dan – membru supleant.

**(4)** Se desemnează în calitate de reprezentanți ai Consiliului Județean Cluj în Consiliul de administrație al Spitalului Clinic de Boli Infecțioase Cluj-Napoca următoarele persoane:

1. Varga Alma-Gabriela – membru titular;
2. Șuteu Corina-Nicoleta – membru supleant;
3. Moldovan Gabriela-Iuliana – membru titular;
4. Hedeș Ramona-Susana – membru supleant;
5. Oros Livia – membru titular;
6. Neamțu Daniela-Carmen – membru supleant.

**(5)** Se desemnează în calitate de reprezentanți ai Consiliului Județean Cluj în Consiliul de administrație al Spitalului de Boli Psihice Cronice Borșa următoarele persoane:

1. Boboș Roxana-Maria – membru titular;
2. Cîmpean Daniel – membru supleant;
3. Mînzat Marius-Dorel – membru titular;
4. Popa Bianca-Mihaela – membru supleant;
5. Neamțu Daniela-Carmen – membru titular;
6. Leonte Ciprian-Onisim – membru supleant.

**Art. 7**. **(1)** Se desemnează în calitate de reprezentanți ai Consiliului Județean Cluj în Consiliul de administrație al Spitalului Clinic Județean de Urgență Cluj-Napoca următoarele persoane:

1. Ionescu Sever – membru titular;
2. George Victor Lascu – membru supleant.

**(2)** Se desemnează în calitate de reprezentanți ai Consiliului Județean Cluj în Consiliul de administrație al Institutului Inimii „Niculae Stăncioiu" Cluj-Napoca următoarele persoane:

1. Pop George-Dorin – membru titular;
2. Tare Mirela – membru supleant.

**(3)** Se desemnează în calitate de reprezentanți ai Consiliului Județean Cluj în Consiliul de administrație al Institutului de Urologie și Transplant Renal Cluj-Napoca următoarele persoane:

1. Oltean Cristina – membru titular;
2. Ștefan Letiția-Maria – membru supleant.

**(4)** Se desemnează în calitate de reprezentanți ai Consiliului Județean Cluj în Consiliul de administrație al Institutului Oncologic „Prof. Dr. Ion Chiricuță" Cluj-Napoca următoarele persoane:

1. Marian Adrian-Călin – membru titular;
2. Perșinaru-Pintican Ionela-Maria – membru supleant.

**(5)** Se desemnează în calitate de reprezentanți ai Consiliului Județean Cluj în Consiliul de administrație al Institutului Regional de Gastroenterologie-Hepatologie „Prof. Dr. Octavian Fodor" Cluj-Napoca următoarele persoane:

1. Anca Paul-Marian – membru titular;
2. Boboș Florin-Cornel – membru supleant.

**Art. 8. (1)** Persoanele desemnate la art. 6 și art. 7 încheie cu Consiliul Județean Cluj un contract de mandat, pe o durată de maxim 4 ani, conform modelului-cadru cuprins în **anexa**care face parte integrantă din prezenta hotărâre.

**(2)** Membrii consiliilor de administrație al spitalelor publice pot beneficia de o indemnizație lunară de maximum 1% din salariul managerului. Acordarea, respectiv cuantumul indemnizației lunare, se stabilește prin regulamentul de organizare și funcționare al consiliului de administrație.

**(3)** Se împuternicește Președintele Consiliului Județean Cluj, domnul Alin Tișe, ca în numele și pentru Consiliul Județean Cluj, să semneze contractele de mandat cu reprezentanții Consiliului Județean Cluj numiți în consiliile de administrație ale unităților sanitare nominalizate la art. 6 și 7.

**Art. 9.** La data comunicării prezentei hotărâri se abrogă Hotărârea Consiliului Județean Cluj nr. 12/2021 privind desemnarea reprezentanților Consiliului Județean Cluj în consiliile de administrație ale unor spitale publice, modificată prin Hotărârile Consiliului Județean Cluj nr. 21/2021, nr. 128/2021, nr. 113/2022, nr. 46/2023, nr. 101/2023 și nr. 197/2023.

**Art. 10.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. 11.** Prezenta hotărâre se comunică Direcției Juridice, unităților sanitare prevăzute la art. 1 - 7, persoanelor nominalizate la art. 1 - 7, precum și Prefectului Județului Cluj, și se aduce la cunoștință publică prin afișare la sediul Consiliului Județean Cluj și pe pagina de internet „www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 27 din 27 februarie 2025**

*Prezenta hotărâre a fost adoptată cu 31 de voturi “pentru” și un vot nul,* *iar patru membri ai Consiliului județean nu au votat, fiind astfel respectate prevederile legale privind majoritatea de voturi necesară.*



**Anexă**

**la Hotărârea nr. 27/2025**

**CONTRACT DE MANDAT**

*model-cadru*

1. **PĂRȚILE CONTRACTANTE**

**1.1. CONSILIUL JUDEȚEAN CLUJ**, cu sediul în Municipiul Cluj-Napoca, Calea Dorobanților, nr. 106, Județul Cluj, telefon 0372640099, e-mail [infopublic@cjcluj.ro](mailto:infopublic@cjcluj.ro), [www.cjcluj.ro](http://www.cjcluj.ro), reprezentat prin Președintele Consiliului Județean Cluj, desemnat prin Hotărârea Consiliului Județean Cluj nr. ....../2025 pentru semnarea acestui contract în numele Consiliului Județean Cluj, în calitate de mandant, denumit în continuare **Mandant,**

**și**

**1.2. Domnul/Doamna**......................................................., cetățean român, domiciliat în....................................................................... identificat/ă cu C.I. seria ........... nr. ...................., CNP........................................................, eliberată de...................................................... la data de ................................., telefon........................................... , e-mail:......................................................................................., în calitate de reprezentant al Consiliului Județean în Consiliul de administrație al .............................................. ................................................................ (denumită în contract entitate publică), respectiv de mandatar, denumit în continuare **Mandatar,**

denumite împreună Părțile iar individual Mandant și Mandatar, s-a încheiat astăzi prezentul contract de mandat (denumit în continuare Contract) potrivit următorilor termeni și condiții:

1. **MANDATAREA REPREZENTANTULUI**
   1. Prin Hotărârea Consiliului Județean Cluj nr.../2025, domnul/doamna a fost desemnat/ă, pentru o perioadă de 4 (patru) ani, reprezentant al Consiliului Județean în Consiliul de administrație al .................................................
   2. Domnul/Doamna......... a acceptat în mod expres numirea sa în funcția de reprezentant al Consiliului Județean Cluj în Consiliul de administrație al entității publice, pentru o perioadă de 4 (patru) ani, în conformitate cu prevederile prezentului Contract.
2. **OBIECTUL CONTRACTULUI**
   1. Obiectul prezentului Contract îl constituie stabilirea drepturilor și obligațiilor Părților în contextul atribuțiilor ce urmează a fi exercitate de Mandatar în calitate de membru al Consiliului de administrație al entității publice.
   2. Prin prezentul Contract, Mandatarul este împuternicit de Mandant cu prerogative pentru organizarea și conducerea activității entității publice, împreună cu ceilalți membri ai Consiliului de administrație și se obligă să furnizeze acesteia servicii de administrare în condițiile prezentului Contract.
   3. În scopul realizării obiectului prezentului Contract, Mandatarul va efectua toate actele necesare pentru administrarea entității publice în interesul acesteia și pentru îndeplinirea obiectului de activitate și va exercita atribuțiile stabilite pentru acesta prin cadrul legal aplicabil.
   4. Începând cu data încheierii prezentului Contract, Mandatarul participă la adoptarea, de către Consiliul de Administrație, ca întreg, a hotărârilor privind conducerea entității publice, în conformitate cu dispozițiile legale aplicabile, cu hotărârile Consiliului Județean Cluj și clauzele prezentului contract, în limitele obiectului de activitate al entității publice și cu respectarea competențelor exclusive, prevăzute de actele normative incidente activității entității publice.
   5. Prin prezentul Contract, Mandatarul este în mod expres de acord că atribuțiile sale stabilite în acest Contract nu sunt exhaustiv stipulate și pot fi completate sau modificate în orice moment prin acte normative, acte administrative ale Consiliului Județean Cluj, inclusiv cu atribuții specifice, pe o perioadă determinată, în situații speciale cum ar fi epidemii, intemperii, calamități, alte situații excepționale, cu respectarea competențelor atribuite și limitelor stabilite în acest sens prin lege, după cum acestea vor fi comunicate în timp util Mandatarului, cu respectarea unui termen rezonabil potrivit cu împrejurările.
   6. Mandatarul va îndeplini orice alte sarcini și obligații care sunt implicite prin natura și responsabilitățile care derivă din poziția sa în cadrul entității publice, puterile lui fiind limitate de legislația aplicabilă, de regulamentul de organizare și funcționare al entității publice.
   7. Pentru eliminarea oricărui dubiu, Mandatarul va respecta toate și orice noi obligații viitoare rezultând din legislația aplicabilă/orice alt regulament/document intern care nu sunt încă reglementate în mod expres în sarcina Mandatarului prin prezentul Contract.
   8. Mandatarul nu se poate prevala de necunoașterea dispozițiilor legislației aplicabile, având în vedere obligația legală de diligență a Mandatarului.
   9. Locul îndeplinirii mandatului este la sediul entității publice sau la locul unde acționează ca reprezentant al entității publice. Locul îndeplinirii mandatului poate fi modificat de entitatea publică și poate fi stabilit într-o altă locație stabilită de aceasta. Decizia cu privire la modificarea locului îndeplinirii mandatului se comunică prin grija entității publice, conform reglementărilor interne ale acesteia.
3. **DURATA CONTRACTULUI**
   1. Contractul de mandat se încheie pe o perioada de 4 ani și intră în vigoare începând cu data 17.03.2025.
   2. Prezentul Contract va rămâne în vigoare și va produce efecte pentru o perioadă de 4 ani, până în ultima zi a perioadei de mandat acordată de Consiliul Județean Cluj dacă nu încetează mai devreme conform termenilor acestuia.
   3. Mandatul se poate reînnoi numai pe baza aprobării Consiliului Județean Cluj în situația în care sunt îndeplinite cerințele stabilite de lege.
   4. Mandatul reprezentantului Consiliului Județean Cluj numit în consiliul de administrațieca urmare a încetării, sub orice formă, a mandatului reprezentantului inițial coincide cu durata rămasă din mandatul reprezentantului care a fost înlocuit.
4. **REMUNERAȚIA MANDATARULUI**
   1. Mandatarul poate beneficia de o indemnizație lunară de maximum 1% din salariul managerului. Acordarea, respectiv cuantumul indemnizației lunare, se stabilește prin regulamentul de organizare și funcționare al consiliului de administrație.
5. **DREPTURILE, DECLARAȚIILE, OBLIGAȚIILE MANDATARULUI**

**6.1.** Mandatarul are următoarele drepturi:

1. dreptul de a beneficia de informații și date cu privire la activitatea entității publice, având acces la toate documentele privind operațiunile acesteia, în condițiile legii;
2. dreptul de a îi fi rambursate toate cheltuielile rezonabile aferente îndeplinirii mandatului, în baza documentelor justificative și în condițiile legii (inclusiv a cheltuielilor de transport și cazare, diurnă, pentru reprezentarea și/sau derularea activităților Consiliului de administrație). În sensul prezentei clauze, “Cheltuieli rezonabile” înseamnă orice cheltuieli în legătură cu și necesare pentru ca Mandatarul să își poată îndeplini în mod corespunzător atribuțiile și obligațiile prevăzute de prezentul Contract;
3. dreptul de a renunța la calitatea de Mandatar, sub condiția comunicării, în scris Consiliului Județean Cluj și entității publice, a unei notificări prealabile, cu cel puțin 30 (treizeci) zile calendaristice anterior renunțării;
4. asistență de specialitate din partea personalului din aparatul de specialitate al Consiliului Județean Cluj, pentru fundamentarea hotărârilor luate în cadrul Consiliului de administrație.

**6.2.** Mandatarul declară și garantează Consiliului Județean Cluj și entității publice la semnarea prezentului Contract, următoarele:

* 1. că deține capacitatea legală să încheie prezentul Contract și că este îndreptățit să execute prezentul Contract;
  2. că a luat cunoștință de prevederile reglementărilor privind organizarea și funcționarea entității publice;
  3. că nu i s-a interzis derularea activităților sau îndeplinirea sarcinilor în cadrul entităților publice;
  4. că prezentul Contract constituie o înțelegere legală, valabilă și obligatorie a Mandatarului, executorie împotriva acestuia din urmă în conformitate cu prevederile contractuale și legilor în vigoare;
  5. nu se află în situații de incompatibilitate și/sau conflicte de interese, prevăzute de reglementări legale în vigoare, în ceea ce privește îndeplinirea funcției de membru în Consiliul de administrație;
  6. că execuția și încheierea Contractului și a oricărei obligații din acesta nu intră în conflict, nici nu va duce la o încălcare a oricăror alte obligații ale Mandatarului, inclusiv a obligațiilor potrivit oricărui contract la care Mandatarul este parte în prezent, și nici nu va face imposibilă satisfacerea pretențiilor oricărui terț;
  7. că din cunoștințele Mandatarului nu există niciun litigiu pe rol împotriva acestuia, al cărui rezultat să aibă un efect negativ asupra derulării prezentului Contract, respectiv care ar putea duce la imposibilitatea finală de îndeplinirea a mandatului;
  8. Mandatarul declară că va respecta prevederile dispozițiilor legale în domeniul eticii și integrității și/sau a celor interne la nivelul entității publice adoptate în acest domeniu și va notifica de îndată Consiliului Județean Cluj și entitatea publică apariția oricăror astfel de conflicte de interese pe perioada executării mandatului acordat;
  9. că îndeplinirea și încheierea Contractului nu creează un conflict de interese pentru Mandatar;
  10. Mandatarul se obligă să mențină în vigoare toate declarațiile și garanțiile de mai sus pe întreaga perioadă a duratei și să notifice orice intervenție a unui potențial conflict de interese și să respecte cerințele prevăzute de legislația aplicabilă pentru deținerea unei astfel de funcții în cadrul entității publice, pe întreaga perioadă de aplicabilitate a contractului.
  11. Mandatarul are următoarele obligații:

1. exercită atribuțiile și îndeplinește sarcinile ce revin Consiliului de administrație, conform prevederilor legale aplicabile entității publice în care este desemnat; principalele atribuții, prevăzute de Legea nr. 95/2006, sunt:
2. avizează bugetul de venituri și cheltuieli al spitalului, precum și situațiile financiare trimestriale și anuale;
3. organizează concurs pentru ocuparea funcției de manager în baza regulamentului aprobat prin act administrativ al președintelui consiliului județean;
4. aprobă măsurile pentru dezvoltarea activității spitalului în concordanță cu nevoile de servicii medicale ale populației și documentele strategice aprobate de Ministerul Sănătății;
5. avizează programul anual al achizițiilor publice întocmit în condițiile legii și orice achiziție directă care depășește suma de 50.000 lei;
6. analizează modul de îndeplinire a obligațiilor de către membrii comitetului director și activitatea managerului și dispune măsuri pentru îmbunătățirea activității;
7. propune revocarea din funcție a managerului și a celorlalți membri ai comitetului director în cazul în care constată existența situațiilor prevăzute la art. 178 alin. (1) și la art. 184 alin. (1) din Legea nr. 95/2006 privind reforma în domeniul sănătății, republicată, cu modificările și completările ulterioare;
8. poate propune realizarea unui audit extern asupra oricărei activități desfășurate în spital, stabilind tematica și obiectul auditului; spitalul contractează serviciile auditorului extern în conformitate cu prevederile Legii nr. 98/2016 privind achizițiile publice, cu modificările și completările ulterioare;
9. aprobă propriul regulament de organizare și funcționare, în condițiile legii;
10. exercită și orice alte atribuții/sarcini prevăzute de actele normative în vigoare cu aplicabilitate în domeniu.
11. participă la ședințele Consiliului de administrație și la pregătirea riguroasă a ședințelor Consiliului de administrație;
12. depune la Consiliul Județean Cluj, în termen de cel mult două zile de la data desfășurării ședinței Consiliului de administrație, copii conforme cu originalul (ștampilate și semnate de conducerea entității) ale proceselor-verbale de ședință, care cuprind dezbaterile și hotărârile Consiliului de administrație;
13. să propună și să adopte toate măsurile necesare pentru protejarea patrimoniului entității publice;
14. depune toate diligențele în scopul îndeplinirii mandatului încredințat, la entitatea la care este mandatar al intereselor mandantului;
15. ia măsuri ca entitatea să transmită mandantului toate datele și informațiile stabilite de acesta;
16. sesizează mandantul asupra deficiențelor sau neregulilor de natură a periclita normala funcționare a entității pe care le constată direct sau indirect. În cazul în care deficiențele sau neregulile nu pot fi înlăturate operativ, mandatarul va propune și măsurile ce le consideră că ar trebui luate;
17. în cazul discutării în Consiliul de administrație a unor probleme și acțiuni pentru care este necesar mandat expres, mandatarul va vota împotrivă, în absența avizului sau a mandatului special, dacă nu primește alte instrucțiuni din partea mandantului;
18. să stabilească direcțiile principale de activitate și de dezvoltare ale Entității publice;
19. în exercitarea atribuțiilor sale va coopera cu ceilalți membri ai Consiliului de administrație, cu angajații entității publice;
20. exercită atribuțiile în conformitate cu cele mai ridicate standarde profesionale stabilite pentru acest tip de activitate și cu prevederile prezentului Contract, acționând în interesul entității publice cu loialitate, prudență și diligență;
21. declararea, conform reglementărilor interne și legislației în vigoare, a oricăror conflicte de interese existente și, în situații de conflict de interese, abținerea de la decizii în cadrul Consiliului de administrație;
22. păstrarea confidențialității informațiilor la care a avut acces prin intermediul documentelor prezentate Consiliului de administrație, fiind ținut responsabil de această obligație încă un an de la încetarea prezentului contract, cu excepția situațiilor în care divulgarea acestora este impusă de lege sau este necesară în relația cu autoritățile publice sau organele judiciare;
23. respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
    1. Mandatarul nu poate transmite sau substitui mandatul său altei persoane.
24. **CONFLICTE DE INTERESE, INCOMPATIBILITĂȚI, CRITERII DE INTEGRITATE**
    1. Mandatarul care are într-o anumită operațiune, direct sau indirect, interese contrare intereselor entității publice, trebuie să îi înștiințeze despre aceasta, pe ceilalți membri ai consiliului de administrație și se va abține de la orice conduită de natură să afecteze interesele entității publice, în special de la participarea la deliberări și de la votul respectivei operațiuni.
    2. Aceeași obligație o are Mandatarul în cazul în care soțul sau soția sa, rudele ori afinii săi până la gradul IV inclusiv sunt interesați într-o anumită operațiune.
    3. Mandatarul care nu a respectat prevederile de la 7.1. și 7.2. răspunde pentru daunele produse entității publice.
    4. Mandatarul are obligația de a respecta Codul de etică al entității publice, aplicabil nu numai angajaților ci și membrilor Consiliului.
    5. Mandatarul este obligat să ia toate măsurile necesare pentru evitarea situațiilor de conflict de interese și incompatibilități, deoarece răspunde, în condițiile legii, pentru toate prejudiciile cauzate spitalului ca urmare a încălcării obligațiilor referitoare la incompatibilități și conflict de interese:

I. Incompatibilități:

* + 1. exercitarea funcției de membru în organele de conducere, administrare și control ale unui partid politic, atât la nivel național, cât și la nivel local;

II. Conflict de interese:

* 1. deținerea de către membrul consiliului de administrație de părți sociale, acțiuni sau interese la societăți reglementate de Legea nr. 31/1990, republicată, cu modificările și completările ulterioare, ori organizații nonguvernamentale care stabilesc relații cu caracter patrimonial cu spitalul la care persoana în cauză exercită funcția de membru în consiliul de administrație; dispoziția de mai sus se aplică și în cazurile în care astfel de părți sociale, acțiuni sau interese sunt deținute de către soțul/soția, rudele ori afinii până la gradul al IV-lea inclusiv ai persoanei în cauză;
  2. deținerea de către soțul/soția, rudele membrului consiliului de administrație ori afinii până la gradul al IV-lea inclusiv ai acestuia, a funcției de membru în comitetul director, șef de secție, laborator sau serviciu medical sau a unei alte funcții de conducere, inclusiv de natură administrativă, în cadrul spitalului la care persoana în cauză exercită funcția de membru în consiliul de administrație;
  3. alte situații decât cele prevăzute la lit. a) și b) în care membrul consiliului de administrație sau soțul/soția, rudele ori afinii acestuia până la gradul al IV-lea inclusiv au un interes de natură patrimonială care ar putea influența îndeplinirea cu obiectivitate a funcției de membru în consiliul de administrație.
  4. Mandatarul își asumă următoarele criterii de integritate:

1. este o persoană competentă, corectă și dornică de a contribui la dezvoltarea entității publice;
2. asumă valorile fundamentale și principiile promovate de către Strategia Națională Anticorupție, își asumă agenda de integritate organizațională, propune măsuri pentru planul de integritate și aplică principiile, obiectivele și mecanismul de monitorizare a Strategiei Naționale Anticorupție;
3. aderă la valorile și principiile Codului de etică al entității publice;
4. asigură respectarea principiului transparenței în ceea ce privește deciziile și acțiunile sale;
5. are datoria de a declara orice interese particulare ce au legătură cu îndeplinirea responsabilităților specifice mandatului și de a lua atitudine în sensul rezolvării oricăror conflicte de interese care pot apărea, astfel încât să protejeze interesul entității publice;
6. nu s-a început urmărirea penală împotriva sa, nu a fost trimis în judecată sau condamnat pentru săvârșirea unei infracțiuni de corupție sau a unei fapte legate de nerespectarea regimului interdicțiilor, incompatibilităților, conflictului de interese sau declarării averilor, deturnare de fonduri, evaziune fiscală, fapte ce au legătură cu exercitarea atribuțiilor de mandatar;
7. împotriva sa nu s-a dispus de către Agenția Națională de Integritate un act de constatare rămas definitiv, referitor la încălcarea obligațiilor legale privind averile nejustificate, conflictul de interese sau regimul incompatibilităților;
8. nu i s-a stabilit, printr-o hotărâre judecătorească a instanțelor rămasă definitivă, calitatea de colaborator sau lucrător al Securității, ca poliție politică, potrivit legii, și nu a promovat/nu promovează idei sau acțiuni extremiste (rasism, xenofobie, antisemitism etc).
9. **DREPTURILE, DECLARAȚIILE, OBLIGAȚIILE MANDANTULUI ȘI ENTITĂȚII PUBLICE**
   1. Mandantul are următoarele drepturi:
10. de a cere Mandatarului să-și exercite mandatul în interesulexclusiv al entității publice și să dea socoteală pentru modul în care îl exercită;
11. să evalueze cel puțin anual activitatea Mandatarului;
12. să solicite entității publice informații cu privire la exercitarea mandatului.
    1. Mandantul are următoarele obligații:
13. de a asigura mandatarului libertate în exercitarea mandatului;
14. să furnizeze Mandatarului, asistență de specialitate pentru a asigura fundamentarea hotărârilor acestuia.
    1. Mandantul declară și garantează Mandatarului că prezentul Contract constituie o înțelegere legală, valabilă și obligatorie pentru ea, și executorie împotriva Consiliului Județean Cluj, în conformitate cu termenii acesteia.
    2. Entitatea publică are dreptul de a cere Mandatarului să-și exercite mandatul în interesul exclusiv al acesteia și al Consiliului Județean Cluj.
    3. Entitatea publică are următoarele obligații:
15. să achite toate drepturile bănești cuvenite Mandatarului conform prezentului contract;
16. să asigure condițiile pentru ca Mandatarul să își desfășoare activitatea prin deplina libertate a acestuia în exercitarea mandatului/atribuțiilor/obligațiilor, cu respectarea cadrului legal aplicabil.
17. **RĂSPUNDEREA PĂRȚILOR**
    1. Neîndeplinirea și/sau îndeplinirea necorespunzătoare a obligațiilor asumate de către oricaredintre părțile semnatare ale prezentului Contract atrage răspunderea parții aflate în culpă.
    2. Partea care a determinat încetarea prezentului Contract datorităneîndeplinirii culpabile și/sau îndeplinirii necorespunzătoare culpabile a obligațiilor asumate, răspunde față de cealaltă parte prin acoperirea tuturor pagubelor care au fost generate de încetarea Contractului.
    3. Mandatarul răspunde pentru nerespectarea culpabilă: (i) a obligațiilor care decurg prevederi legale aplicabile Mandatarului; (ii) a prevederilor prezentului Contract, (iii) a prevederilor hotărârilor adoptate de Consiliul Județean Cluj/Consiliul de administrație al entității publice.
    4. Mandatarul este ținut răspunzător în condițiile legislației în vigoare, pentru neexecutarea totală/parțială cât și pentru executarea defectuoasă a contractului.
    5. Revocarea mandatului poate fi făcută și în situația înregistrării unui număr de 3 absențe nemotivate la ședințele Consiliului de administrație din care face parte, la propunerea Mandantului sau a entității publice.
    6. Producerea de daune materiale și morale Mandantului prin fapte sau omisiuni produse în executarea contractului de mandat atrage răspunderea civilă a Mandatarului. În cazul în care faptele sau omisiunile au caracter penal, Mandatarul răspunde și potrivit legii penale.
    7. Mandatarul nu încalcă obligația de prudență și de diligență și nu va răspunde în cazul încare, în momentul luării unei hotărâri, el este în mod rezonabil îndreptățit să considere că acționează în interesul entității publice și pe baza unor informații adecvate, și dacă nu intervine un eveniment fortuit, așa cum este acesta definit.
    8. Mandatarul răspunde solidar cu ceilalți membrii ai Consiliului de administrație, cu excepția cazului în care a solicitat să se consemneze poziția/opinia sa separată în procesul verbal al ședințelor Consiliului de administrație și a încunoștințat despre aceasta în scris, ceilalți membri ai Consiliului de administrație și entitatea publică.
    9. Mandantulrăspunde pentru nerespectarea culpabila a obligațiilor asumate prin prezentulContract și va acoperi pagubele care au fost astfel provocate.
18. **MODIFICAREA CONTRACTULUI**
    1. Prezentul Contract poate fi modificat numai prin acordul scris al părțilorsemnatare, exprimat printr-un act adițional.
    2. Prezentul Contract de Mandat se va adapta corespunzător reglementărilor legaleulterioare încheierii acestuia și care sunt aplicabile.
    3. Prezentul Contract, prin acesta înțelegându-se toate și oricare din actele sale adiționale, poate fi modificat/completat în oricare dintre clauzele sale, atâta timp cât nu se aduce atingere prevederilor legale imperative în vigoare, ordinii publice și bunelor moravuri.
19. **ÎNCETAREA CONTRACTULUI**
    1. Prezentul Contract încetează prin:
20. expirarea duratei pentru care a fost încheiat;
21. renunțarea Mandatarului la mandatul încredințat, din cauze neimputabile, cu respectarea condițiilor de notificare prealabilă prevăzute în prezentul Contract, în caz contrar rămânând obligat la daune interese pentru pagubele ce le-ar provoca;
22. revocarea sa de către Mandant;
23. acordul părților încheiat în formă scrisă;
24. moartea, incapacitatea sau falimentul punerea sub interdicție judecătorească Mandatarului
25. intervenirea unui caz de incompatibilitate sau a unei interdicții prevăzute de lege, constatat potrivit legii;
26. încetarea personalității juridice a entității publice;
27. apariția unei situații de forță majoră care fac imposibilă continuarea executării prezentului Contract;
28. împotriva Mandatarului s-a pus în mișcare acțiunea penală în legătură cu săvârșirea unei infracțiuni contra patrimoniului prin nesocotirea încrederii, a unei infracțiuni de corupție, delapidare, fals în înscrisuri, evaziune fiscală, infracțiuni prevăzute de Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările și completările ulterioare;
29. în cazul pronunțării unei hotărâri penale de condamnare definitivă cu privire la săvârșirea unei infracțiuni intenționate, conform legii penale;
30. intervenția unor impedimente legale.
    1. În cazurile de încetare a contractului prevăzute la literele a) - d) și f) - k) Mandatarul este obligat să înapoieze Mandantului înscrisul constatator al mandatului său;
    2. Mandantul poate oricând revoca mandatul, expres sau tacit.
    3. Împuternicirea dată unui nou mandatar pentru reprezentarea Consiliului Județean Cluj în Consiliul de administrație al entității publice, revocă mandatul inițial.
31. **FORȚA MAJORĂ**
    1. Forța majoră semnifică orice eveniment extern, imprevizibil, invincibil și inevitabil, care nu putea fi prevăzut la momentul încheierii prezentului Contract și care face imposibilă executarea și, respectiv, îndeplinirea Contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargo, enumerarea nefiind exhaustivă ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți.
    2. Părțile sunt exonerate de răspundere în caz de forță majoră, astfel cum aceasta este definită în prezentul Contract. Pentru a avea efecte exoneratoare de răspundere, atât începutul, cât și sfârșitul evenimentului de forță majoră trebuie notificate celeilalte părți în termen. Omisiunea notificării va face ca partea care nu s-a conformat să suporte toate daunele provocate celeilalte părți prin neanunțare în termen.
    3. Părțile se obligă să se înștiințeze reciproc, în scris, în termen de cel mult 5 (cinci) zile de la intervenția vreunei cauze de forță majoră și, în general, să se informeze reciproc și în timp util asupra eventualelor impedimente de natură să conducă la dificultăți în realizarea obiectului prezentului Contract.
    4. În caz de forță majoră, fiecare parte poate suspenda îndeplinirea oricărei obligații din contractul de mandat pentru orice perioadă în care este împiedicată să execute obligația respectivă, ca rezultat direct al unui eveniment de forță majoră; părțile vor depune eforturi comune în vederea diminuării daunelor eventuale ce ar rezulta în urma intervenirii unei asemenea cauze.
32. **LITIGII**
    1. Orice dispută sau neînțelegere referitoare la încheierea, executarea, modificarea, încetarea și interpretarea clauzelor prezentului contract va fi soluționată pe cale amiabilă.
    2. În cazul în care nu este posibilă rezolvarea pe cale amiabilă a diferendului apărut, părțile se vor adresa instanțelor judecătorești competente de pe teritoriul României.
    3. În cazul în care (i) una dintre Părți refuză să negocieze o rezolvare amiabilă sau dacă (ii) în termen de 15 zile de la începerea negocierilor nu s-a ajuns la nici o soluție, disputa, neînțelegerea, conflictul, controversa sau pretenția vor fi deferite instanțelor competente.
33. **REGULI PRIVIND PROTECTIA DATELOR CARACTER PERSONAL**
    1. În considerarea legilor și regulamentelor privind protecția datelor cu caracter personal, Mandatarul consimte prin prezentul Contract ca entitatea publică și Consiliul Județean Cluj să dețină, să proceseze și să dezvăluie datele sale cu caracter personal furnizate acesteia, în toate scopurile legate de îndeplinirea acestui Contract.
    2. Mandatarul declară prin prezenta că a fost pe deplin informat cu privire la drepturile sale conform Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), în special cu privire la dreptul de a accesa datele, dreptul de a interveni asupra datelor respective, dreptul de opoziție și dreptul de a-și retrage consimțământul cu privire la prelucrarea acestor date printr-o solicitare scrisă transmisă Consiliului Județean Cluj/entității publice.
    3. Mandatarul declară prin prezenta că a fost pe deplin informat cu privire la categoriile de destinatari ai datelor sale personale și că este de acord ca, datele sale personale să fie prelucrate de entitatea publică și de către Consiliul Județean Cluj.
    4. Mandatarul recunoaște prin prezentul Contract că pe durata acestuia va avea acces la, și va procesa, sau va autoriza procesarea de date cu caracter personal și date sensibile ale personalului entității publice și altor persoane fizice, deținute de entitatea publică.
    5. Mandatarul se angajează să se conformeze prevederilor reglementarilor aplicabile privind protecția acestor date și să respecte politica entității publice de protecție a datelor cu caracter personal, așa cum poate fi modificată în mod periodic.
34. **DISPOZIȚII FINALE**
    1. Prezentul Contract se executa pe teritoriul României și este guvernat de și interpretat în conformitate cu prevederile legii române. Pentru orice aspect nemenționat expres în cuprinsul său, prezentul contract de mandat se completează cu prevederile Codului civil și dispozițiile legale aplicabile.
    2. Dacă anumite clauze ale prezentului contract de mandat devin ineficiente din punct de vedere juridic, validitatea celorlalte prevederi ale prezentului contract nu va fi afectată. În asemenea situații, părțile convin să renegocieze cu buna-credință orice clauză devenită ineficientă din punct de vedere juridic, adăugând clauza astfel renegociată prevederilor prezentului contract de mandat.
    3. Toate comunicările (și toată corespondența) pe care părțile și le adresează reciproc în baza prezentului Contract se efectuează în scris și se transmit prin e-mail, scrisoare recomandată cu confirmare de primire sau curier rapid la adresele indicate la secțiunea 1 - Părțile contractante. În funcție de situația concretă, părțile vor opta cu bună-credință și în mod rezonabil pentru cel mai adecvat mijloc de comunicare/notificare dintre cele menționate în cadrul tezei întâi al prezentului articol, astfel încât comunicarea să își atingă scopul și să contribuie la îndeplinirea obligațiilor contractuale ce revin părților.

Prezentul contract s-a încheiat, azi ..................... în 2 (două) exemplare originale, fiecare pagină fiind semnată de către părți, care declară, totodată, că au primit fiecare, cu ocazia semnării prezentului Contract, câte un exemplar.

**MANDANT, MANDATAR,**

**Contrasemnează:**

**PREȘEDINTE,**  **SECRETAR GENERAL AL JUDEȚULUI,**

**Alin Tișe Simona Gaci**